ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องหลักเกณฑ์การแต่งตั้งและวิธีการปฏิบัติหน้าที่ของคณะกรรมการพิจารณาราคาที่ดินและทรัพย์สินพ.ศ. ๒๕๕๒ อาศัยอำนาจตามความในมาตรา๒๔ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงานเรื่องหลักเกณฑ์การแต่งตั้งและวิธีการปฏิบัติหน้าที่ของคณะกรรมการพิจารณาราคาที่ดินและทรัพย์สินพ.ศ. ๒๕๕๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ประธานกรรมการ หมายความว่าประธานกรรมการกำกับกิจการพลังงานคณะกรรมการ หมายความว่าคณะกรรมการกำกับกิจการพลังงานคณะกรรมการพิจารณาราคาที่ดินและทรัพย์สินหมายความว่าคณะกรรมการพิจารณาราคาที่ดินและทรัพย์สินในจังหวัดที่มีเขตระบบโครงข่ายพลังงานพาดผ่านซึ่งคณะกรรมการเป็นผู้แต่งตั้งสำนักงาน หมายความว่าสำนักงานคณะกรรมการกำกับกิจการพลังงานผู้รับใบอนุญาต หมายความว่าผู้ได้รับใบอนุญาตการประกอบกิจการพลังงานข้อ ๔ ให้มีคณะกรรมการในแต่ละจังหวัดที่มีประกาศกำหนดเขตระบบโครงข่ายพลังงานตามมาตรา๑๐๖ พาดผ่านคณะหนึ่ง เรียกว่า คณะกรรมการพิจารณาราคาที่ดินและทรัพย์สินจังหวัด... ประกอบด้วย(๑)ผู้ว่าราชการจังหวัด หรือผู้แทน เป็นประธานกรรมการ(๒)หัวหน้าส่วนราชการหรือผู้แทนในจังหวัดที่เกี่ยวข้อง เช่น เจ้าพนักงานที่ดินจังหวัดปฏิรูปที่ดินจังหวัด ธนารักษ์พื้นที่ เกษตรจังหวัด โยธาธิการและผังเมืองจังหวัดนายอำเภอท้องที่และผู้แทนสภาจังหวัด เป็นกรรมการ(๓)ผู้ทรงคุณวุฒิ หรือผู้เชี่ยวชาญที่คณะกรรมการแต่งตั้ง เป็นกรรมการ(๔)ผู้แทนสำนักงาน เป็นกรรมการและเลขานุการก่อนดำเนินการแต่งตั้งตามวรรคหนึ่งคณะกรรมการจะประสานงานกับหน่วยงานอื่นที่เกี่ยวข้องเพื่อแต่งตั้งคณะกรรมการพิจารณาราคาที่ดินและทรัพย์สินข้อ ๕ ให้คณะกรรมการพิจารณาราคาที่ดินและทรัพย์สินมีหน้าที่พิจารณาและเสนอข้อมูลราคาค่าทดแทนที่ดิน อาคาร สิ่งปลูกสร้างต้นไม้และทรัพย์สินอื่นที่อยู่ในเขตระบบโครงข่ายพลังงานต่อคณะกรรมการข้อ ๖[๒]ให้สำนักงานจัดทำสรุปข้อเท็จจริงและข้อมูลราคาที่ดินและทรัพย์สินที่อยู่ในอำนาจของคณะกรรมการพิจารณาราคาที่ดินและทรัพย์สินตามข้อ๕ นำเสนอคณะกรรมการพิจารณาราคาที่ดินและทรัพย์สินภายในระยะเวลาอันสมควรข้อ ๗ คณะกรรมการพิจารณาราคาที่ดินและทรัพย์สินจะต้องดำเนินการพิจารณาตามข้อ๕ ให้แล้วเสร็จภายในหนึ่งร้อยยี่สิบวัน นับแต่วันที่ได้รับการแต่งตั้งหากมีเหตุจำเป็นไม่อาจดำเนินการให้แล้วเสร็จภายในระยะเวลาดังกล่าวให้ขยายระยะเวลาดำเนินการออกไปได้ไม่เกินหกสิบวันนับแต่วันที่ครบกำหนดเวลาดังกล่าวโดยให้รายงานถึงเหตุที่ไม่อาจดำเนินการให้แล้วเสร็จต่อคณะกรรมการข้อ ๘ เมื่อคณะกรรมการพิจารณาราคาที่ดินและทรัพย์สินดำเนินการแล้วเสร็จให้เสนอเรื่องต่อคณะกรรมการเพื่อพิจารณากำหนดราคาที่ดินและทรัพย์สินเพื่อใช้ในการคิดคำนวณค่าทดแทนในการดำเนินการตามมาตรา๑๐๗ (๒) (๓) หรือ (๔)ก่อนการพิจารณากำหนดราคาที่ดินและทรัพย์สินตามวรรคหนึ่งให้สำนักงานแจ้งเรื่องไปยังผู้รับใบอนุญาตทราบ ทั้งนี้ ผู้รับใบอนุญาตอาจแสดงความคิดเห็นหรือให้ข้อมูลต่อคณะกรรมการเพื่อประกอบการพิจารณาได้ข้อ ๙ ให้คณะกรรมการพิจารณาราคาที่ดินและทรัพย์สินหรือคณะทำงานที่ได้รับการแต่งตั้งเพื่อทำหน้าที่ในการพิจารณากำหนดราคาค่าทดแทนทรัพย์สินที่ถูกเขตระบบโครงข่ายพลังงานตามกฎหมายอื่นที่ได้ดำเนินการพิจารณาไปแล้วบางส่วนก่อนที่ประกาศนี้ใช้บังคับเป็นคณะกรรมการพิจารณาราคาที่ดินและทรัพย์สินหรือคณะทำงานตามประกาศนี้ทั้งนี้ คณะกรรมการอาจแต่งตั้งหรือปรับปรุงองค์ประกอบของคณะกรรมการพิจารณาราคาที่ดินและทรัพย์สินหรือคณะทำงานได้ตามที่เห็นสมควรในกรณีนี้ให้ถือว่าคณะกรรมการพิจารณาราคาที่ดินและทรัพย์สินหรือคณะทำงานนั้นได้รับการแต่งตั้งนับแต่วันที่ประกาศนี้มีผลใช้บังคับกรณีที่คณะกรรมการพิจารณาราคาที่ดินและทรัพย์สินหรือคณะทำงานตามวรรคหนึ่งได้พิจารณากำหนดราคาที่ดินและทรัพย์สินแล้วเสร็จก่อนที่ประกาศนี้ใช้บังคับโดยยังมิได้เริ่มจ่ายค่าทดแทนให้สำนักงานประสานงานนำผลการพิจารณาดังกล่าวเสนอคณะกรรมการเพื่อพิจารณาข้อ ๑๐ ให้ประธานกรรมการเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๓เมษายน พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงานประกาศคณะกรรมการกำกับกิจการพลังงานเรื่อง หลักเกณฑ์การแต่งตั้งและวิธีการปฏิบัติหน้าที่ของคณะกรรมการพิจารณาราคาที่ดินและทรัพย์สิน(ฉบับที่ ๒) พ.ศ.๒๕๕๖[๓]ข้อ ๒ ประกาศนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปจุฑามาศ/เพิ่มเติม๒๙ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๕๙ ง/หน้า ๒๕/๒๒ เมษายน ๒๕๕๒[๒] ข้อ ๖แก้ไขเพิ่มเติมโดยประกาศคณะกรรมการกำกับกิจการพลังงาน เรื่องหลักเกณฑ์การแต่งตั้งและวิธีการปฏิบัติหน้าที่ของคณะกรรมการพิจารณาราคาที่ดินและทรัพย์สิน(ฉบับที่ ๒) พ.ศ. ๒๕๕๖[๓] ราชกิจจานุเบกษาเล่ม ๑๓๐/ตอนพิเศษ ๖๘ ง/หน้า ๒๕/๖ มิถุนายน ๒๕๕๖